# **DECIZIA ETAPEI DE ÎNCADRARE**

## Nr. din

Ca urmare a solicitării de emitere a acordului de mediu adresate de **COMUNA SADOVA**, cu sediul în comuna Sadova, sat Sadova, str. Principală, nr. 718, Judetul Suceava, înregistrată la APM Suceava cu nr. 10470/28.09.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 24.10.2017, că proiectul **“Alimentare cu apă în comuna Sadova, județul Suceava “** propus a fi amplasat în comuna Sadova, sat Sadova, judetul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 10 b). proiecte de dezvoltare urbană;

1. Conform criteriilor de selecţie din Anexa nr. 3 a H.G. nr. 445/2009:

**1. Caracteristicile proiectului:**

a)*mărimea proiectului*:

*Situatia existenta:*

În comuna Sadova, în prezent există în funcțiune un cămin apometru cu instalație de contorizare și o conductă de alimentare cu apă din OL Zn Dn 65 mm cu lungimea de 220 ml (zona supratraversare pod DN 17A).

Comuna nu dispune de rețea de canalizare menajeră (inclusiv stație de epurare).

*Lucrari proiectate:*

- conductă de alimentare cu apă potabilă, care se varacorda la rețeaua de alimentare cu apă a mun. Câmpulung Moldovenesc, Operator SC ACET SA Suceava (Agenția Câmpulung Moldovenesc) – conform Acordului de principiu nr. 543/SV/19.10.2017

- sistemul de alimentare cu apă va avea două zone de presiune:

- zona I – în care presiunea este asigurată de presiunea din punctul de racord

- zona II – în care presiunea este asigurată de un grup de pompare

- sistemul de alimentare cu apă este compus din:

- racord și instalație de contorizare: înlocuire cu țeavă PEHD, SDR 17, Pn 10 bar, D=110 mm

- conductă de distribuție: conductă principală 1171 ml, D 110 mm; rețele secundare 3687 ml, D 110 mm; rețele secundare 3062 ml, D 90 mm

- grup de pompare

- cămine: 27 buc.

- hidranți de incendiu: 11 buc. Hudranți subterani

- cișmele: 6 buc.

- prevederea unor bransamente de apa la consumatorii de apa din comuna.

b) *cumularea cu alte proiecte:* nu este cazul;

c) *utilizarea resurselor naturale*: nu este cazul;

*Utilităţile necesare pentru organizarea de şantier:*

1. Apa potabila din sursa proprie.
2. Energie electrica – va fi asigurata de reteaua electrica din localitate

d) *producţia de deşeuri*: Principalele categorii de deşeuri care vor rezulta din activitatea de execuţie a proiectului sunt:

* pulberi ciment de la operaţiile de construcţii şi finisaje;
* pământul în exces de la operaţiile de săpături

Pe toată durata execuţiei, aceste deşeuri rezultate vor fi transportate de pe teren şi duse la un depozit autorizat de deşeuri prin grija constructorului.

*e) emisiile poluante, inclusiv zgomotul şi alte surse de disconfort*:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

*f) riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate

**2. Localizarea proiectului**

2.1 *utilizarea existentă a terenului*: conform certificatului de urbanism nr. 39/06.09.2017, imobilul destinat constructiei ce face obiectul prezentei documentatii tehnice este reprezentat de drumuri comunale, domeniu public de interes local aflat în administrarea Consiliului Local Sadova.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – lucrările propuse sunt în bazinul hidrografic Moldova;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – Proiectul propus este amplasat în **sit Natura 2000 ROSCI0321 Moldova Superioară**. Situl Natura 2000 ROSCI0321 Moldova Superioarăa fost aprobat prin Ord. MMP nr. 2387/29.09.2011 pentru modificarea Ord. MMDD nr. 1964/2007 privind instituirea de arie naturală protejată a siturilor de importanţă comunitară, ca parte integrantă a reţelei ecologice europene Natura 2000.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află in comuna Sadova.

1. **Caracteristicile impactului potenţial**

*a). Extinderea impactului, aria geografică şi numărul de persoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

1. Motivele care au stat la baza luării deciziei etapei de încadrare în procedura de evaluare adecvată sunt următoarele:

a). Proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl Natura 2000 ROSCI0321 Moldova Superioară.**

b). terenul este în intravilanul com. Sadova, sat Sadova, jud. Suceava şi este teren ocupat în prezent de drumuri comunale.

b). Proiectul include lucrări de alimentare cu apă a localității Sadova care nu aduc modificări ariei naturale protejate. Conducta de alimentare va fi amplasata suprateran (zona supratraversare pod DN 17A).

c). Proiectul nu provoacă o deteriorare semnificativă şi nici o pierdere a habitatelor naturale din zona în care se va implementa.

d). Proiectul nu va genera o izolare reproductivă a speciilor de interes comunitar din acea zonă.

e). Proiectul nu implică utilizarea unor resurse care să influenţeze diversitatea biologică.

f). Proiectul propune lucrări de construire care nu aduc modificări ariei naturale protejate.

g). Nu vor fi evacuate în mediu emisii poluante care să afecteze speciile şi habitatele de interes comunitar.

h). Realizarea proiectului nu implică tehnologii de execuţie ce ar putea avea efecte negative majore asupra biodiversităţii, a habitatelor naturale şi a habitatelor speciilor, precum şi a perturbării speciilor ce ar putea fi întâlnite, pe amplasamentul lucrărilor.

**Condiţiile de realizare a proiectului:**

**- Obiectivul “Alimentare cu apă în comuna Sadova, județul Suceava” va fi pus în funcțiune doar după executarea rețelei de canalizare și a unei stații de epurare sau racordarea la rețeaua de canalizare a municipiului Câmpulung Moldovenesc.**

- Proiectul va fi implementat astfel încât să nu fie afectate direct sau indirect speciile şi habitatele ariei naturale protejate, prin pierderea acestora sau izolarea reproductivă speciilor.

- Respectarea prevererilor a măsurilor de protecţie şi de conservare ce stabilite prin Planul de Management al sitului NATURA 2000 **ROSCI0321 Moldova Superioară**.

- Respectarea prevederilor Avizului custodelui nr. 36/17.10.2017, emis de către Societatea ecologică pentru Studierea Florei și faunei Sălbatice AQUATERRA București.

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în Certificatul de urbanism nr. 39/06.09.2017, emis de Primaria Comunei Sadova.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare (autorizația de construire), proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/2017 - acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;

- se vor obţine toate avizele prevăzute în certificatul de urbanism;

- la punerea în funcţiune a obiectivului aferent proiectului aveţi obligaţia de a solicita şi de a obţine autorizaţie de mediu, conform prevederilor Ordin M.M.D.D. nr. 1798/2007, cu modificările și completările ulterioare.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

**Protecţia factorilor de mediu**

**Protecția apei**

* Protecţia calităţii apelor se va realiza conform **Avizului de Gospodărire a Apelor care va fi obținut. În cazul în care în acest aviz apar modificări față de proiectul înaintat și analizat la APM Suceava se va solicita și obține revizuirea prezentei decizii de încadrare.**
* în perioada de execuţie a lucrărilor se vor lua toate măsurile care se impun pentru evitarea poluării apelor, pentru protecţia factorilor de mediu, a zonelor apropiate şi se va respecta întocmai tehnologia de execuţie prezentată în documentaţie, luându-se măsuri de prevenire şi combatere a poluărilor accidentale, în special cu produse petroliere ca urmare a exploatării utilajelor tehnologice;
* se interzice depozitarea deşeurilor, a materialelor şi staţionarea utilajelor pe malurile râului;
* beneficiarul are obligaţia să asigure scurgerea normală a apelor, pe perioada execuţiei lucrărilor;

**Protecţia aerului**

* se vor utiliza numai maşini şi utilaje omologate, care să corespundă din punct de vedere tehnic cu reglementările în vigoare;
  + mijloacele de transport vor fi asigurate astfel încât să nu existe pierderi de material sau deşeuri în timpul transportului; autovehiculele folosite la construcţii vor avea inspecţia tehnică efectuată prin Staţii de Inspecţie Tehnică autorizate, în vederea reglementării din punct de vedere al emisiilor gazoase în atmosferă;

**Protecţia împotriva zgomotului**

* se va asigura funcţionarea la parametrii optimi a utilajelor de construcţie şi a mijloacelor de transport, se vor impune măsuri pentru reducerea zgomotului şi vibraţiilor prin reducerea vitezei, utilizarea unor autovehicule de gabarit redus;
* echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- nivelul de zgomot echivalent la limita incintei se va încadra în limitele prevăzute de STAS 10009/2017 privind Acustica urbană;

**Protecţia solului şi subsolului**

* se va asigura controlul strict al transportului materialelor cu autovehicule, pentru prevenirea deversărilor accidentale pe traseu;
* se vor amenaja spaţii corepunzătoare pentru depozitarea materialelor de construcţie şi pentru depozitarea temporară a deşeurilor generate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţia mediului;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
* se va asigura colectarea selectivă a deşeurilor rezultate în urma lucrărilor, depozitarea şi eliminarea acestora, în funcţie de natura lor, se va face prin firme specializate, conform prevederilor în vigoare;

**Modul de gospodărire a deşeurilor**

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- conform H.G. nr. 856/2002 constructorul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;

**Lucrări de refacere a amplasamentului**

- în cazul unor poluări accidentale se va reface zona afectată;

- dezafectarea organizărilor de şantier;

- aducerea la starea iniţială a organizărilor de şantier;

- se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea, anunţându-se GNM-CJ Suceava;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată a şantierului vor fi supravegheate:

* buna funcţionare a utilajelor;
* modul de depozitare a materialelor de construcţie;
* modul de depozitare al deşeurilor/valorificare şi monitorizarea cantităţilor de deşeuri generate;
* respectarea rutelor alese pentru transportul materialelor de construcţie;
* respectarea normelor de securitate, respectiv a normelor de securitate a muncii;
* respectarea măsurilor de reducere a poluării;
* refacerea la sfârşitul lucrărilor a zonelor afectate de lucrările de construcţie;

**Amplasamentul proiectului este situat in interiorul sitului NATURA 2000 ROSCI0321 Moldova Superioară:**

**1. Măsuri de diminuare a impactului asupra impactului asupra speciilor/habiatelor pe timpul execuţiei lucrărilor de construire şi a funcţionării**:

1. lucrările se vor realiza în conformitate cu documentaţia tehnică avizată şi cu respectarea condiţiilor impuse prin actele de reglementare emise de instituţiile nominalizate în Certificatul de urbanism nr. 39/06.09.2017;
2. se vor lua măsuri de protejare a **speciilor** (*mamifere* – Canis lupu (Lup), Lutra lutra (Vidră, Lutră), Lynx lynx (Râs), Ursus arctos (Urs brun), *peşti* – Eudontomyzon mariae (Cicar)), și **habitatelor** ( 91V0 – Păduri dacice de fag (Symphyto-Fagion) aflate în situl Natura 2000 **ROSCI0321 Moldova Superioară**, prevăzute în anexa nr. 3 la Ord. nr. 2387/2011 pentru modificarea Ord. MMDD nr. 1924/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România;
3. se interzice utilizarea utilajelor şi mijloacelor de transport auto cu un grad de uzură ce prezintă pierderi de carburanţi şi/sau lubrifianţi;
4. se interzice alimentarea cu carburanţi şi/sau lubrifianţi în spaţii neprotejate contra infiltrării în sol a eventualelor pierderi;
5. se va asigura o stare tehnică corespunzătoare a utilajelor de exploatare şi mijloacelor de transport pentru a nu exista scurgeri de uleiuri sau combustibili care să polueze solul sau apa; întreţinerea şi reparaţia respectivelor utilaje şi mijloace de transport se va face in unităţi specializate;
6. lucrările se vor executa doar în timpul zilei şi într-un timp tehnic posibil cat mai scurt pentru a fi evitat stresul prelungit cauzat de zgomot;
7. stratul de vegetaţie ierboasă va fi decopertat, dacă este cazul, strict numai pentru amplsarea conductelor;
8. se va proceda la refacerea vegetaţiei cu scopul de a pastra caracteristicile tipului de sol si de a favoriza reinstalarea speciilor tipice acestei zone;
9. transportul, manipularea şi utilizarea materialelor nu vor afecta speciile şi habitatele de interes comunitar pentru care a fost desemnată aria naturală protejată;
10. transportul materialelor excavate se va efectua cu mijloace de transport acoperite, pentru a se evita creşterea emisiilor de pulberi (praf) în aer;
11. deşeurile rezultate vor fi depozitate în zone special amenajate fiind preluate periodic de unităţi autorizate şi se vor gestiona în conformitate cu Legea nr. 211/2011 privind regimul deşeurilor şi H.G. nr. 856/2002, privind evidenta gestiunii deşeurilor şi pentru aprobarea listei cuprinzând deşeurile, inclusiv deşeurile periculoase,cu completările ulterioare;

**2. În perioada de funcţionare a obiectivului se interzic:**

1. folosirea tratamentelor chimice în zonele învecinate;
2. folosirea de ierbicide şi îngrăşăminte chimice în habitatele de interes comunitar;
3. arderea vegetaţiei şi distrugerea tufişurilor şi arbuştilor din vecinătatea exploatării;
4. depozitarea materialelor de construcţie şi a deşeurilor în perimetrul destinat exploatării;
5. reducerea suprafeţei habitatelor care constituie sursa de hrană pentru speciile de interes comunitar;

**3. Pentru speciile protejate de plante şi animale sălbatice terestre, acvatice şi subterane care trăiesc atât în ariile naturale protejate, cât şi în afara lor sunt interzise:**

1. orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile cicului lor biologic;
2. perturbarea intenţionată în cursul perioadei de reproducere, de creştere, de hibernare şi de migraţie;
3. deterioararea, distrugerea şi /sau culegerea intenţionată a cuiburilor şi/sau ouălor din natură;
4. deterioararea şi /sau distrugerea locurilor de reproducere ori de odihnă;
5. recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile cicului lor biologic;
6. deţinerea, transportul, vânzarea su schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile cicului lor biologic;
7. referitor la ihtiofauna (fauna piscicolă), perioada de exploatare a agregatelor de pe acest amplasament va fi ulterioară perioadei de migraţie în scopul reproducerii şi a perioadei de depunere a pontelor (aprilie – mai - iunie);

**În vederea protejării tuturor speciilor de păsări,** inclusiv a celor migratoare sunt interzise:

1. uciderea sau capturarea intenţionată, indiferent de metoda utilizată;
2. deteriorarea, distrugerea şi/sau culegerea intenţionată a cuiburilor şi/sau ouălor din natură;
3. culegerea ouălor din natură şi păstrarea acestora, chiar dacă sunt goale;
4. perturbarea intenţionată, în special în perioada de reproducere sau maturizare, dacă o astfel de perturbare este relevant în contextul obiectivelor OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;
5. deţinerea exemplarelor din speciile pentru care sunt interzise vânarea şi capturarea;
6. vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartăsau a oricăror părţi ori produse provenite de la acestea, uşor de identificat.
7. Se va executa, dacă este cazul, lucrările de refacere a mediului în perimetrul afectat de activităţile de exploatare;

**Dispoziţii finale:**

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

**Proiectul propus nu necesită parcurgerea celorlalte etape ale procedurii de evaluare adecvată**.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

Şef Serviciu Avize, Acorduri, Autorizaţii

Intocmit